Source: http://docplayer.fi/5307065-Mps-57-maarayksen-57-perustelut-ja-sovel-taminen.html
Timestamp: 2018-04-21 08:18:34+00:00
Document Index: 45812

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

MPS 57 MÄÄRÄYKSEN 57 PERUSTELUT JA SOVEL- TAMINEN - PDF
Download "MPS 57 MÄÄRÄYKSEN 57 PERUSTELUT JA SOVEL- TAMINEN"
1 MÄÄRÄYKSEN 57 PERUSTELUT JA SOVEL- TAMINEN VIESTINTÄVERKKOJEN JA -PALVELUJEN YLLÄPIDOSTA SEKÄ MENETTELYSTÄ JA TIEDOTTAMISESTA VIKA- JA HÄIRIÖTI- LANTEISSA MPS 57
2 Viestintävirasto MPS 57 1 (39) SISÄLLYS 1 Lainsäädäntö Määräyksen lainsäädäntöperusta Muut asiaan liittyvät säännökset Viestintämarkkinalaki (393/2003, VML [1]) Sähköisen viestinnän tietosuojalaki (516/2004, SVTsL [2]) Viestintäviraston tekniset määräykset Muu lainsäädäntö 5 2 Määräyksen tarkoitus ja muutoshistoria Määräyksen tarkoitus Keskeiset muutokset ja muutoshistoria Soveltamisala Yleinen viestintäverkko ja viestintäpalvelu, yleinen teletoiminta Yhteisötilaaja Viranomaisverkot Yleisesti vastuusta alihankintatilanteissa Määritelmät Puhelinpalvelu Tekstiviestipalvelu Internet-yhteyspalvelu Sähköpostipalvelu Joukkoviestintäpalvelu DVB-C-verkkopalvelu Muu viestintäpalvelu 12 5 Luku 1 verkon- ja palvelunhallinta Viestintäverkkojen ja -palvelujen toimivuuden valvonta Vika- ja häiriötilanteiden hallinta Asiakasvikailmoitusten hallinta Muutostenhallinta Muutosten sekä vikojen ja häiriöiden vaikutus muihin teleyrityksiin Verkon-, palvelun- ja muutostenhallintaan sekä sopimuksiin liittyvät suositukset Suositus sopimusperusteisesta tiedottamisesta (vrt. SOPIVA [17]) Suositus TV-palvelujen muutosvaikutusten minimoinnista ja tiedottamisesta Suositus kiinteistön sisäjohtoverkon irtikytkennän mahdollisesti muihin teleyrityksiin aiheuttamien vaikutusten minimoinnista 18 6 Luku 2 Viestintävirastolle ilmoittaminen Verkon- tai palvelunhallinnan toimintakyvyn alenemasta ilmoittaminen Viestintävirastolle Vikojen ja häiriöiden vakavuusluokittelu Ilmoitusvelvollisuus vika- ja häiriötilanteista Viestintävirastolle Ensi-ilmoitus A- tai B-luokan viasta tai häiriöstä Viestintävirastolle Seurantailmoitukset A- tai B-luokan viasta tai häiriöstä Viestintävirastolle Loppuraportointi A-, B- ja C- luokan viasta tai häiriöstä Viestintävirastolle Yhteystietojen toimittaminen Viestintävirastolle 25 7 Luku 3 Käyttäjälle tiedottaminen Tiedottamiskynnys Vikojen ja häiriöiden tiedottaminen internetissä ja puhelimitse Vikojen ja häiriöiden tiedottaminen suoralla asiakasyhteydenotolla Vika- ja häiriötiedotteiden sisältö 31 8 Luku 4 Tilastointi Voimaantulo ja siirtymäsäännökset Viiteluettelo Liiteluettelo 39
3 Viestintävirasto MPS 57 2 (39) 1 LAINSÄÄDÄNTÖ Tämän luvun tarkoituksena on antaa määräyksen käyttäjälle kokonaiskuva siitä, mihin säädöksiin määräys perustuu. Lisäksi luvussa listataan aihepiiriin liittyvä muu oleellinen säädäntö. 1.1 Määräyksen lainsäädäntöperusta Viestintäviraston määräys perustuu viestintämarkkinalakiin (393/2003 muutoksineen, VML [1]), joka tuli voimaan ja jolla pantiin osaltaan täytäntöön EY:n helmikuussa 2002 hyväksymät sähköisen viestinnän puite-, valtuutus-, käyttöoikeus- ja yleispalveludirektiivit. EU on muuttanut direktiivejä 2009 ja direktiivien edellyttämät muutokset on saatettu voimaan viestintämarkkinalain muutoksella 363/ Viestintäverkon ja viestintäpalvelun laatuvaatimukset. Määräys liittyy VML 128 :n seuraavissa alakohdissa säädettyihin vaatimuksiin, joiden mukaan yleiset viestintäverkot ja viestintäpalvelut sekä niihin liitettävät viestintäverkot ja viestintäpalvelut on suunniteltava, rakennettava ja ylläpidettävä siten, että: 1) televiestintä on tekniseltä laadultaan hyvää; 2) verkot ja palvelut kestävät normaalit odotettavissa olevat ilmastolliset, mekaaniset, sähkömagneettiset ja muut ulkoiset häiriöt; 3) ne toimivat mahdollisimman luotettavasti myös valmiuslain tarkoittamissa poikkeusoloissa ja normaaliolojen häiriötilanteissa; 4) käyttäjien tai muiden henkilöiden tietosuoja, tietoturva tai muut oikeudet eivät vaarannu; 7) ne toimivat yhdessä ja ne voidaan tarvittaessa liittää toiseen viestintäverkkoon; 11) pääsy hätäpalveluihin on turvattu myös verkon häiriötilanteissa mahdollisimman luotettavasti sekä 12) teleyritys kykenee muutoinkin täyttämään sille kuuluvat tai tämän lain nojalla asetetut velvollisuudet. VML 128 a Vika- ja häiriöilmoitukset Viestintävirastolle. Säännöksen mukaan teleyrityksen on välittömästi ilmoitettava Viestintävirastolle mahdollisesta merkittävästä viasta tai häiriöstä viestintäverkossa tai viestintäpalvelussa ja lisäksi ilman aiheetonta viivästystä ilmoitettava toteuttamistaan korjaustoimenpiteitä ja niistä toimenpiteistä, joilla tällaisten vika- ja häiriötilanteiden toistuminen pyritään estämään. VML 129 Viestintäverkkoa ja viestintäpalvelua koskevat määräykset. Tässä määräyksessä tarkennetaan VML 128 :n vaatimuksia VML 129 :n seuraavien alakohtien nojalla, joiden mukaan Viestintäviraston määräykset voivat koskea 4) yhteenliittämistä, yhteentoimivuutta ja merkinantoa; 10) viestintäverkon turvallisuutta ja häiriöttömyyttä; 13) menettelyä vika- ja häiriötilanteissa; 16) suorituskyvyn ylläpitoa ja seurantaa sekä verkonhallintaa; 17) teknistä dokumentointia sekä 20) noudatettavia standardeja. VML 72 a Vika- ja häiriötilanteista tiedottaminen käyttäjille. Säännöksen mukaan teleyrityksen on tiedotettava viipymättä käyttäjälle, jos viestintäverkon tai -palvelun vika- tai häiriötilanne estää viestintäpalvelun toimivuuden tai häiritsee sitä merkittävästi, ja kerrottava samalla arvio vian tai häiriön kestosta. Tässä määräyksessä tarkennetaan käyttäjätiedotuksen vaatimuksia säännöksen 2 momentin nojalla, jonka mukaan Viestintävirasto voi antaa tarkempia määräyksiä ilmoitusten sisällöstä ja muodosta. 1.2 Muut asiaan liittyvät säännökset Viestintämarkkinalaki (393/2003, VML [1]) Käyttäjän oikeudet VML 67 d Virhe viestintäpalvelun toimituksessa. Tässä määräyksessä ei ratkaista sitä, milloin on kysymys laissa tarkoitetusta virheestä, mutta viestintäpalvelun määräystenmukaisuus vaikuttaa 67 d :n mukaan yhtenä tekijänä lakiin tai sopimukseen perustuvien vastuiden arvioinnissa.
4 Viestintävirasto MPS 57 3 (39) VML 72 Viestintäverkon rakennus- ja kunnossapitotyö sekä tietoturvaan liittyvät toimenpiteet. Viestintäpalvelun tarjonnan tilapäinen keskeytys tai rajoitus välttämättömän viestintäverkon rakennus- tai kunnossapitotyön taikka tietoturvan vuoksi. Pykälään liittyy velvollisuus tiedottaa palvelun keskeytyksestä mahdollisuuksien mukaan hyvissä ajoin etukäteen. Tilastotietojen toimittaminen Viestintävirastolle VML 112 Tietojen luovuttaminen viranomaiselle. Määräyksessä velvoitetaan tilastoimaan viat ja häiriöt. Viestintävirasto hyödyntää tilastotietoja viestintäverkkojen ja -palvelujen pitkän aikavälin tilannekuvan hahmottamisessa. Tietojen kerääminen teleyrityksiltä perustuu VML 112 :ään, jonka mukaan teleyrityksellä on Viestintäviraston pyynnöstä velvollisuus kerätä ja liike- ja ammattisalaisuuksien estämättä luovuttaa Viestintävirastolle teletoiminnan ohjauksen ja valvonnan kannalta tarpeellisia tietoja. Tiedot on luovutettava säännöksen mukaan viipymättä, viranomaisen pyytämässä muodossa ja maksutta. Viestintävirasto tulee mahdollisesti pyytämään teleyrityksiltä tilastotietoja neljännes- tai puolivuosittain. Tietojen julkisuus ratkaistaan viranomaistoiminnan julkisuudesta annetun lain (JulkL, 621/1999 [10]) perusteella. Yksittäisen valvontatapauksen selvittämisessä virasto voi pyytää tilastojen sisältämiä tietoja muunakin ajankohtana. VML 128 a Vika- ja häiriöilmoitukset Viestintävirastolle. Säännöksen 3 momentin mukaan Viestintäviraston on kerättävä 2 momentissa tarkoitetuista vika- ja häiriötilanteista tietoa. Viestintävirasto toimittaa komissiolle ja Euroopan verkko- ja tietoturvavirastolle vuosittain tiivistelmäraportin 2 momentin mukaisista ilmoituksista. Säännös koskee siis niitä vika- ja häiriötilanteita, jotka teleyrityksen on niiden merkittävyyden perusteella ilmoitettava Viestintävirastolle. Euroopan verkko- ja tietoturvavirastolle (ENISAlle) toimitettavien tietojen sisältöä määritellään parhaillaan EU:n laajuisesti. Viestintäviraston tulkinnan mukaan tiivistelmäraportti tarkoittaa käytännössä anonymisoitua yleistasoista tietoa. Vikatilastojen julkaisemisvelvollisuus VML 82 Palvelun laatua koskeva julkaisuvelvollisuus. Viestintävirasto voi säännöksen mukaan päätöksellä velvoittaa teleyrityksen julkaisemaan palvelun laatua kuvaavana tietona muun muassa vikojen määrän liittymää kohden sekä vikojen korjausajat. Toistaiseksi yrityskohtaisia velvoitepäätöksiä on tehty säännöksen nojalla teleyrityksille vain asiakaspalvelun vastausaikojen julkaisemisesta. Säännöksen tarkoitus on antaa käyttäjille vertailukelpoista tietoa viestintäpalveluista palveluntarjoajan valitsemista varten. Häiritsevät asiakaslaitteet VML 131 Velvollisuus korjata häiriö. Jos viestintäverkko tai laite aiheuttaa vaaraa tai häiriötä viestintäverkolle --, teleyrityksen tai muun viestintäverkon tai laitteen haltijan on välittömästi ryhdyttävä toimenpiteisiin tilanteen korjaamiseksi ja tarvittaessa irrotettava viestintäverkko tai laite yleisestä viestintäverkosta Sähköisen viestinnän tietosuojalaki (516/2004, SVTsL [2]) Tunnistamistietojen käsittely teknisen vian tai virheen havaitsemiseksi SVTsL 14 Käsittely teknisen vian tai virheen havaitsemiseksi. Teleyrityksellä on oikeus käsitellä tunnistamistietoja viestinnän välittämisessä tapahtuneen teknisen vian tai virheen havaitsemiseksi, estämiseksi tai selvittämiseksi. Ilmoitukset tietoturvauhkista SVTsL 21 Tietoturvailmoitukset Viestintävirastolle (muutettu 365/2011). Teleyrityksen on ilmoitettava ilman aiheetonta viivästystä Viestintävirastolle verkkopalvelun ja viestintäpalvelun merkittävistä tietoturvaloukkauksista ja sellaisista niihin kohdistuvista tietoturvauhkista, joista teleyritys on tietoinen. Samalla on ilmoitettava tietoturvaloukkauksen seuraukset ja ne toimenpiteet, joilla tällaisten tietoturvaloukkausten ja niiden uhkien toistuminen pyritään estämään. Lisäksi säännök-
5 Viestintävirasto MPS 57 4 (39) sen mukaan Viestintävirasto voi määrätä teleyrityksen tiedottamaan edellä tarkoitetusta tietoturvaloukkauksesta, jos se on viraston arvion mukaan yleisen edun mukaista. SVTsL 21 a Tietoturvailmoitukset tilaajalle ja käyttäjälle (muutettu 365/2011). Jos 19 :ssä tarkoitettuun palveluun kohdistuu erityinen tietoturvaloukkaus tai -uhka, teleyrityksen ja lisäarvopalvelun tarjoajan on ilmoitettava siitä viipymättä tilaajalle ja käyttäjälle sekä kerrottava samalla näiden käytettävissä olevista toimenpiteistä, niiden todennäköisistä kustannuksista sekä mistä tilaaja tai käyttäjä saa lisätietoja. Säännöksen 3 momentin mukaan teleyrityksen on torjuttuaan palveluunsa kohdistuneen merkittävän tietoturvaloukkauksen tai -uhkan tiedotettava tarkoituksenmukaisella tavalla toteuttamistaan toimista ja niiden mahdollisista vaikutuksista palvelun käyttöön. Tietojen luovutus hätäilmoituksia vastaanottaville viranomaisille SVTsL 35 Tietojen luovuttaminen hätäilmoituksia vastaanottaville viranomaisille. Teleyrityksillä on velvollisuus ilmoittaa hätäpuhelun välittämisen kannalta merkittävistä vioista hätäkeskukseen Viestintäviraston tekniset määräykset Viestintäviraston määräys 28 viestintäverkkojen ja -palvelujen yhteentoimivuudesta [3]. Määräyksen 28 3 ja 4 :issä on teleyritysten väliseen yhteentoimivuuteen, yhteenliitettävyyteen, tietoturvaan ja rajapintoihin liittyviä yleisiä vaatimuksia, jotka on huomioitava erityisesti arvioitaessa tämän määräyksen 7 :n mukaisesti teleyrityksen tekemien muutosten vaikutusta muiden teleyritysten verkkoihin ja palveluihin. Viestintäviraston määräys 33 hätäliikenteen ohjauksesta ja varmistamisesta [4]. Määräyksen :n mukaan Viestintäviraston määräyksen 54 [5] mukaisten tärkeysluokan 1 ja 2 komponenttien ja niiden välisten yhteyksien varmistukset tulee toteuttaa siten, että myös varmistavalla yhteydellä hätäliikenne on samalla tavoin priorisoitua liikennettä kuin yhteydellä, jota se varmistaa. Edelleen 5.4 :n mukaan teleyrityksen tulee varmistaa, että matkaviestinverkkojen tukiaseman ja tukiasemaohjaimen välisen siirtoyhteyden katketessa tukiaseman kantoaallot ajetaan alas. Asiaan liittyy Viestintäviraston suositus 310 Tiedottaminen hätäliikenteen häiriöistä. Viestintäviraston suositus 310 tiedottaminen hätäliikenteen häiriöistä [6]. Tämä määräys ei tarkenna eikä ota kantaa SVTsL 35 :ssä säädettyyn teleyrityksen velvoitteeseen ilmoittaa hätäpuhelun välittämisen kannalta merkittävistä vioista hätäilmoituksia vastaanottaville viranomaisille. Suositus 310 tarkentaa teleyritysten hätäliikenteen häiriöihin liittyviä velvoitteita ja määrittelee millaisissa häiriöissä ilmoitus hätäkeskukseen on tehtävä. Viestintäviraston määräys 38 metallijohtimisten tilaajayhteyksien ja niihin kytkettyjen viestintäverkkolaitteiden teknisistä ominaisuuksista [7]. Määräyksessä 38 määrätään metallijohtimisten symmetristen kaapelien pareista muodostuvien tilaajayhteyksien tai tilaajayhteyksien osien sekä näihin kytkettyjen viestintäverkkolaitteiden teknisistä ominaisuuksista. Käytännössä määräyksellä pyritään mm. estämään ADSL-yhteyksille aiheutuvia häiriöitä määräämällä siitä, miten VDSL on konfiguroitava. Määräys liittyy erityisesti tämän määräyksen 7 :ään eli teleyritysten verkossaan tai palvelussaan tekemien muutosten vaikutuksiin muihin teleyrityksiin. Näiden kahden määräyksen liitoksia toisiinsa on käsitelty tarkemmin luvussa 5.5. Viestintäviraston määräys 54 viestintäverkkojen ja -palvelujen varmistamisesta [5]. Määräyksen 54 mukaiset viestintäverkon tai -palvelun komponenttien tärkeysluokat ovat perustana tämän määräyksen viestintäpalvelujen vikojen ja häiriöiden vakavuusluokittelulle. Määräyksessä 54 käytetään samoja palvelumääritelmiä kuin tässä määräyksessä. Määräyksessä 54 määrätään niistä kulunvalvonta- ja muista laitetilahälytyksistä, joita tämän määräyksen 3.2 :ssä edellytetään seurattavan. Viestintäviraston määräys 58 viestintäverkon- ja palvelun laadusta ja yleispalvelusta [8]. Määräyksessä määrätään teleyrityksen verkonhallinnasta palvelun laadun ja suorituskyvyn kannalta. Määräyksen 58 suhteen tähän määräykseen voi karkeasti määritellä siten, että tämä määräys koskee poikkeustilanteita (vikoja, häiriöitä ja muutoksista johtuvia katkoja) ja määräys 58 jatkuvaa suoritustasoa.
6 Viestintävirasto MPS 57 5 (39) Viestintäviraston määräys 9 Tietoturvaloukkausten ilmoitusvelvollisuudesta yleisessä teletoiminnassa [9]. Määräyksessä tarkennetaan SVTsL:n nojalla tietoturvaloukkausten ilmoittamista ja tiedottamista Viestintävirastolle ja tilaajille. Esitetty lista vastaa tämän dokumentin julkaisuhetken tilannetta. Kaikki Viestintäviraston määräykset on julkaistu Viestintäviraston verkkosivuilla osoitteessa Muu lainsäädäntö Laki viranomaisten toiminnan julkisuudesta (621/1999) [10]. Viestintävirastolle tehdyissä vika- ja häiriöilmoituksissa sekä pyynnöstä toimitetuissa vika- ja häiriötilastoissa olevien tietojen julkisuus arvioidaan tämän lain mukaisesti. Viranomaiselle toimitetut tiedot ovat lähtökohtaisesti julkisia, ellei niitä ole erikseen säädetty salassa pidettäväksi. Vika- ja häiriöasioissa mahdollisia salassapitoperusteita voivat olla lähinnä seuraavat lain 24.1 :n kohdat: 7) -- sekä tieto- ja viestintäjärjestelmien turvajärjestelyjä koskevat ja niiden toteuttamiseen vaikuttavat asiakirjat, jollei ole ilmeistä, että tiedon antaminen niistä ei vaaranna turvajärjestelyjen tarkoituksen toteutumista ja 20) asiakirjat, jotka sisältävät tietoja yksityisestä liike- tai ammattisalaisuudesta, samoin kuin sellaiset asiakirjat, jotka sisältävät tietoja muusta vastaavasta yksityisen elinkeinotoimintaa koskevasta seikasta, jos tiedon antaminen niistä aiheuttaisi elinkeinonharjoittajalle taloudellista vahinkoa, ja kysymys ei ole kuluttajien terveyden tai ympäristön terveellisyyden suojaamiseksi tai toiminnasta haittaa kärsivien oikeuksien valvomiseksi merkityksellisistä tiedoista tai elinkeinonharjoittajan velvollisuuksia ja niiden hoitamista koskevista tiedoista. 2 MÄÄRÄYKSEN TARKOITUS JA MUUTOSHISTORIA Tämän luvun tarkoituksena on antaa määräyksen käyttäjälle tieto määräyksen tavoitteista ja tarkoituksesta. Luvussa käsitellään myös merkittävimmät muutokset määräystä edeltäneisiin velvoitteisiin ja suosituksiin. 2.1 Määräyksen tarkoitus Määräyksen tarkoitus on parantaa kaikkien teleyritysten vika- ja häiriötilanteisiin varautumista ja menettelyvalmiuksia tilanteen sattuessa. Tarkoitus on myös luoda mahdollisimman selkeät ohjeet niin Viestintävirastolle kuin käyttäjille ilmoitusvelvollisuuden menettelyistä ja sisällöistä, jotta tarpeellinen tieto pystytään itse vika- ja häiriötilanteessa rutiininomaisesti tuottamaan ja toimittamaan sen vastaanottaville tahoille. Lisäksi on tarkoitus parantaa viranomaisen mahdollisuuksia luoda kokonaiskuva viestintäverkkojen ja -palvelujen vikaantumis- ja häiriöherkkyydestä ja vikojen ja häiriöiden syistä teknistä ohjausta varten. Näillä kaikilla välineillä pyritään vähentämään käyttäjien kokemia vikojen ja häiriöiden vaikutuksia. Määräyksellä on tarkoitus myös kokonaisuutena luoda entistä parempia edellytyksiä niin viranomaisille kuin viestintäverkkojen ja -palvelujen käyttäjillekin ajantasaisen tiedon saamiseksi ja tilannekuvan tuottamiseksi verkkojen ja palvelujen toimivuudesta. 2.2 Keskeiset muutokset ja muutoshistoria Tämä määräys kumoaa Viestintäviraston aiemman määräyksen 57/2009 M viestintäverkkojen ja -palvelujen ylläpidosta sekä menettelystä vika- ja häiriötilanteista. Määräyksen vaatimukset on jaettu neljään eri lukuun: Luvussa 1 esitetään verkon- ja palvelunhallintaa koskevat vaatimukset, luvussa 2 Viestintävirastolle ilmoittamisen menettelyvaatimukset (mukaan lukien vikojen ja häiriöiden vakavuusluokittelu), luvussa 3 käyttäjille vioista ja häiriöistä tiedottamisen vaatimukset ja luvussa 4 vikojen ja häiriöiden tilastointia koskevat vaatimukset. Luvun 3 vaatimukset ovat uusia, muissa luvuissa olevia vaatimuksia on osin päivitetty. Luvussa 1 (3-7 :t) esitetyt vaatimukset ovat samoja kuin määräyksen aiemmassa versiossa. Pykälien järjestystä ja jaottelua on osin muutettu, jotta luku muodostaa loogisen kokonaisuuden. Aiemman määräyksen 3 :stä on nostettu asiakasvikailmoitusten käsittelyyn ja hallintaan liittyvä kokonaisuus omaksi pykäläksi 5. Aiemman määräyksen 7 (vika- ja häiriötilanteiden hallinta) on
7 Viestintävirasto MPS 57 6 (39) siirretty määräyksen alkupuolelle pykäläksi 4 lähemmäksi muita yleiseen verkonhallintaan liittyviä vaatimuksia. Luvussa 2 (8-14 :t) esitetyt vaatimukset koskevat Viestintävirastolle ilmoittamista. Luvun alkuun, pykäläksi 8, on lisätty uusi velvoite ilmoittaa Viestintävirastolle verkon- tai palvelunhallinnan merkittävästä alenemasta, joka ei välttämättä näy käyttäjille. Aiemmassa määräyksessä luotua vikojen ja häiriöiden vakavuusluokittelua on tähän määräykseen tarkennettu saatujen käyttökokemusten perusteella. Merkittävin muutos vakavuusluokitteluun on se, että määräykseen on määritelty erikseen tekstiviestipalvelu, jonka viat ja häiriöt on luokiteltu vakavuusluokkiin omana palvelunaan. Aiemmassa määräyksessä tekstiviestipalvelu laskettiin vielä muuksi viestintäpalveluksi, mutta jo edellisen määräyksen MPS-dokumentissa ennakoitiin, että "muista viestintäpalveluista merkittävin on tekstiviestipalvelu, jonka vakavuusluokittelua jouduttaneen muuttamaan tulevaisuudessa". Vikojen ja häiriöiden vakavuusluokittelu on muuttunut myös siten, että muun viestintäpalvelun vika tai häiriö ei koskaan voi olla vakavuudeltaan A-luokkaa. Lisäksi 2G-verkon merkitys 3G-verkkoa varmistavana tekniikkana on vakavuusluokitusrakenteesta poistettu meneillään olevan teknisen kehityksen vuoksi. Vakavuusluokissa käsitellään tässä määräyksessä 2G-, 3G- ja 4G-tekniikat kukin omina kokonaisuuksinaan. Vioista ja häiriöistä Viestintävirastolle ilmoittamisen menettelyjä on lisäksi tarkennettu. Käytännössä vakavuudeltaan B-luokan vioista ja häiriöistä ensi-ilmoittamisen aikarajaa (11 ) on alennettu 12 tunnista kolmeen tuntiin, sillä käytäntö on osoittanut yli 12 tuntia kestävien, vakavuudeltaan B- luokan vikojen tai häiriöiden, olevan hyvin harvinaisia. Vakavuudeltaan A- ja B-luokan vikojen ja häiriöiden seurantailmoitusmenettelyjä (12 ) on yhtenäistetty ja määräykseen on selkeyden vuoksi lisätty myös velvoite ilmoittaa Viestintävirastolle, kun näiden vikojen tai häiriöiden vaikutukset viestintäpalvelun toimintaan on poistettu. Tämä velvoite kirjaa teleyritysten ja Viestintäviraston välille muodostuneen käytännön osaksi määräystä. Luvussa 3 (15-18 :t) esitetään vaatimukset käyttäjälle vioista ja häiriöistä tiedottamisen sisällöstä ja muodosta. Aiemmassa määräyksessä käyttäjätiedottamista oli käsitelty ainoastaan MPSdokumentin suosituksena. Luvun 4 (19 ) velvoitteet vikojen ja häiriöiden tilastoinnista ovat samat kuin edellisessä määräyksessä. Tästä määräyksestä on poistettu aiemman määräyksen 12 :ssä esitetyt velvoitteet tehdä Viestintävirastolle ennakkoilmoitus sellaisista huolto- ja muutostöistä, jotka aiheuttavat vakavuudeltaan A-luokan vian tai häiriön. Vaatimuksen voimassaoloaikana ilmeni, että vakavuudeltaan näin merkittäviä huoltotöitä ei käytännössä verkoissa ja palveluissa tehdä, joten velvoite osoittautui tarpeettomaksi. 3 1 SOVELTAMISALA Tässä luvussa kuvataan määräyksen soveltamisala ja siihen liittyvät rajaukset. 3.1 Yleinen viestintäverkko ja viestintäpalvelu, yleinen teletoiminta Määräystä sovelletaan kaikkiin yleisiin viestintäverkkoihin ja niissä tarjottaviin viestintäpalveluihin. Viestintäverkko määritellään VML 2 :ssä ja sillä tarkoitetaan sekä kohdeviestintään että joukkoviestintään tarjottavia verkkoja. Määräys soveltuu siten esimerkiksi kiinteään ja langattomaan puhelinverkkoon (niin piiri- kuin pakettikytkentäiseenkin), kaapelitelevisioverkkoon, maanpäälliseen digitaaliseen televisioverkkoon ja analogiseen radioon. VML 2 :n yleisen viestintäverkon määritelmässä on olennaista se, että verkkoa tarjotaan ennalta rajoittamattomalle käyttäjäpiirille. Viestintäpalvelulla tarkoitetaan VML 2 :n mukaan viestien siirtoa tai joukkoviestintäverkossa viestien tarjolla pitoa. Olennaista viestintäpalvelun määritelmässä on se, että teleyritys osallistuu palveluntarjoajana teknisesti viestien siirtoon tai tarjolla pitoon. Määräyksen soveltuminen yleiseen viestintäverkkoon ja -palveluun merkitsee toisin sanoen soveltumista VML 2 :ssä määriteltyyn yleiseen teletoimintaan eli ennalta rajaamattomalle käyttäjäpii-
8 Viestintävirasto MPS 57 7 (39) rille tarjottavaan verkko- ja viestintäpalveluun. Määräystä sovelletaan myös merkitykseltään vähäiseen teletoimintaan, josta ei ole VML 13 :n mukaista teletoimintailmoitusvelvollisuutta. Joukkoviestintäverkoissa määräys soveltuu verkkopalvelun tarjoamiseen eli palveluun, joka mahdollistaa televisio- ja radio-ohjelmistojen jakelun. Määräys soveltuu myös viestintäpalveluun, jolla tarkoitetaan ohjelmistojen siirtopalvelua. Verkko- ja viestintäpalvelun tarkkaa rajanvetoa joukkoviestintäverkoissa ei ole määritelty sitovasti. Olennaista on huomata, että kanavayhtiöiden toiminta on viestintäpalvelua ja teletoimintaa siltä osin kuin se koskee teknistä siirtoa ja tarjolla pitoa. Asiaa käsitellään tarkemmin määritelmien yhteydessä, tämän dokumentin luvussa 4.5. Soveltamisalan yleiset rajoitukset Määräys ei siis koske kuten ei viestintämarkkinalakikaan ennalta rajatulle käyttäjäpiirille tarjottavia verkko- tai viestintäpalveluja tai sisältöpalveluja. Uusissa palveluissa joudutaan usein myös tulkitsemaan, onko palvelu ylipäätään viestintäpalvelu tai onko käyttäjäpiiri ennalta rajattu. Tulkintaratkaisut on tehtävä kokonaisarviointina tapauskohtaisesti. Sisältöpalveluina soveltamisalan ulkopuolelle jäävät esimerkiksi internetsivujen sisällöt, keskustelupalstat ja televisio- ja radioohjelmistojen sisältö. Määräystä ei sovelleta viestintäverkkojen tai -palvelujen tilapäiseen tarjontaan tai tilapäiseen kapasiteettiin, kuten esimerkiksi lyhytaikaisen tapahtuman ajaksi alueelle lisättyihin joukkoviestintäverkon lähettimiin tai matkaviestinverkon kapasiteettitukiasemiin. Tilapäisellä tarkoitetaan tavallisesti enintään kolmen kuukauden yhtenäistä ajanjaksoa. Soveltamisalan osittaiset rajoitukset joukkoviestinnässä Maanpäällinen joukkoviestintäverkko määritellään VML 2 :ssä ja sillä tarkoitetaan joukkoviestintäverkkoa, joka on toteutettu vapaasti etenevien radioaaltojen välityksellä, ts. antenniverkkoa. Muita kuin maanpäällisiä joukkoviestintäverkkoja ovat tällä hetkellä kaapelitelevisio- ja IPTVverkot. Kaapelitelevisioverkko määritellään VML 2 :ssä ja VML 134 :n muutoksen 732/2010 perusteluista ilmenee, että IPTV-verkot rinnastetaan laissa kaapelitelevisioverkkoihin. Määräyksen lukujen 2 ja 4 soveltamista joukkoviestintäpalveluihin on rajattu siten, että vikojen ja häiriöiden vakavuusluokittelu ja tilastointivaatimukset koskevat vain perusluonteisiksi katsottavia joukkoviestintäpalveluja. Perusluonteiset joukkoviestintäpalvelut on määritelty televisio- ja radiolain (744/1998, TVRL [11]) ja VML:n 134 :n (muutettu 732/2010) eli nk. must carry- sääntelyn avulla. On hyvä huomata, että luvun 1 yleiset verkonhallintavaatimukset ja luvun 3 käyttäjätiedotusvelvoitteet koskevat niitäkin joukkoviestintäpalveluja, jotka on rajattu ulos 2 ja 4 luvuista. Lukujen 2 ja 4 vaatimukset koskevat TVRL:n 7.1 :ssa tarkoitettua valtioneuvoston ohjelmistotoimilupaa edellyttävää televisio- ja radiotoimintaa ja näihin liittyvien lisä- ja oheispalvelujen siirtämistä, tarjolla pitoa tai jakamista. Antenniverkossa vaatimukset koskevat siis kaikkea verkko- ja viestintäpalvelua, jolla välitetään, siirretään, jaetaan ja pidetään tarjolla näitä ohjelmistoja ja niihin liittyviä lisä- ja oheispalveluja. Lukujen 2 ja 4 vaatimukset eivät koske TVRL 7 :n 2 ja 3 momenteissa säädettyjen Viestintäviraston myöntämien toimilupien mukaista toimintaa. Muussa kuin antenniverkossa eli esim. kaapelitelevisio- tai IPTV-verkoissa lukujen 2 ja 4 vaatimukset koskevat VML 134 :ssä nk. siirtovelvoitteen alaiseksi säädettyjen ohjelmistojen ja niihin liittyvien oheis- ja lisäpalvelujen siirtämistä, tarjolla pitoa tai jakamista. Siirtovelvoitteen piirissä voivat olla yleistä etua edistävät ohjelmistot, joihin on liitetty palveluja, jotka poistavat esteitä vammaisten loppukäyttäjien asianmukaiselta palvelujen saatavuudelta. Tällaisia ohjelmistoja ovat: (VML 134 ) Yleisradio Oy:n julkisen palvelun televisio- ja radio-ohjelmistot, joita jaellaan maanpäällisessä joukkoviestintäverkossa eli käytännössä TV-kanavista YLE TV1, YLE TV2, YLE HD, FST5 ja YLE Teema, sekä (VML 134, TVRL 19 a ja sen nojalla annettu valtioneuvoston asetus 292/2011 televisioohjelmiin liitettävästä ääni- ja tekstityspalvelusta [12]) vapaasti vastaanotettavat yleisen edun mukaiset valtakunnallisen ohjelmistoluvan nojalla lähetettävät televisio-ohjelmistot, joihin tulee liittää ääni- ja tekstityspalvelu eli mainitun valtioneuvoston asetuksen mukaan TV-ohjelmistot MTV3, Nelonen ja SuomiTV. Perusteena vaatimusten rajaamiselle kaapeli- ja IPTV-verkoissa on se, että näissä verkoissa velvoitteet olisivat suuren televisiokanavamäärän (mm. maksu-tv-kanavat) takia kohtuuttomia ja
9 Viestintävirasto MPS 57 8 (39) toisaalta näiden palvelujen tarjoajalla on sopimussuhde loppukäyttäjän kanssa, mikä lisää loppukäyttäjän vaikutusmahdollisuuksia vika- ja häiriötilanteissa. Määräyksen lukua 4 ei sovelleta mobiilivastaanottoon tarkoitettuihin maanpäällisiin televisioverkkoihin (esim. verkkotoiminnan harjoittamiseen digitaalisen maanpäällisen joukkoviestintäverkon kanavanipussa D) eikä radiotoiminnan harjoittajiin, joiden toimiluvan mukainen väestöpeitto on alle 90 %. Näissä tapauksissa viestintäpalvelujen käyttäjien määrä on toistaiseksi niin pieni, ettei palvelujen yhteiskunnallinen merkitys ole kovin merkittävä ja toisaalta tarkoituksena ei ole asettaa kohtuuttomia vaatimuksia pienille teleyrityksille. Tämä rajoitus on myös yhtenevä Viestintäviraston määräyksen 54 kanssa [5]. Määräyksen valmistelun yhteydessä on tarkasteltu TV-kanavayhtiöiden aloitteesta sitä vaihtoehtoa, että määräyksen vaatimukset rajattaisiin kaikilta osin ja myös antenni-tv-verkossa koskemaan vain siirtovelvoitteen alaisia kanavia ja vian tai häiriön maantieteellisen vaikuttavuusalueen käyttäminen vakavuusluokittelun (9 ) kriteerinä poistettaisiin. Viestintävirasto on kuitenkin päätynyt tässä vaiheessa pitämään soveltamisalan ennallaan. Perustelut ratkaisulle ovat seuraavat: Luku 1: Virasto ei halua rajata luvun soveltamista kaikkiin verkkoihin ja palveluihin, koska lähtökohtaisesti verkonvalvonnan yleisvelvoitteet kuuluvat teknisesti laadukkaan teletoiminnan perusvaatimuksiin. Valvonnan käytännön toteutukset ja menettelytavat voi määräyksen mukaan suhteuttaa tarkoituksenmukaisesti verkkoon ja palveluun, eikä velvoitteita siten voi pitää suhteettomina. Luvut 2 ja 4: vikatilanteiden vakavuusluokittelu ja ilmoitusmenettely sekä vikojen tilastointiperusteet on otettu määräykseen vuoden 2009 versiossa ja vaatimuksiin perustuvat prosessit on pitänyt toteuttaa myös joukkoviestintäverkoissa vuoden 2010 alusta lukien. Vuonna 2012 voimaan tulevalla määräyksen versiolla 57 A ei laajenneta aikaisempia velvoitteita, eikä määräyksestä siten tässä vaiheessa seuraa esimerkiksi uusia valvontavelvoitteita tai kustannusvaikutuksia. Luku 3: Käyttäjätiedotusvaatimusten perustana oleva viestintämarkkinalain 72 a koskee kaikkien viestintäpalvelujen vikatilanteita. Määräyksen luvussa 3 Viestintävirasto määrittelee tiedotustapoja niissä tilanteissa, jolloin viimeistään on tiedotettava käyttäjiä. Käyttäjätiedottamisessa kynnyksen täytyy olla merkittävästi alempana kuin viranomaiselle tiedottamisessa ja siksi Viestintävirasto haluaa pitää määräyksen vaatimukset mahdollisimman laajoina. Joukkoviestintäverkoissa edellytetään käyttäjätiedottamista sekä antenni- kaapeli- että IPTV-verkon vikatilanteista riippumatta siitä, onko kysymyksessä must carry-, vapaasti jaeltava vai maksullinen ohjelmisto. Jos joukkoviestintäverkossa on vika tai häiriö, vaikuttaa se pääsääntöisesti yhteen tai useampaan kokonaiseen kanavanippuun, jolloin sen ilmoittaminen käyttäjälle, mihin kaikkiin ohjelmistoihin (riippumatta esim. siitä, ovatko ohjelmistot maksullisia vai eivät) häiriö vaikuttaa, ei ainakaan merkittävästi kasvattane tiedottamisen kuormittavuutta ja toisaalta selkeyttää tiedottamisen ymmärrettävyyttä. Karttatiedottamista ei tässä vaiheessa edellytetä IPTV-verkolta, koska se on riippuvainen laajakaistaverkosta. Toimiluvanvaraisten verkko- ja ohjelmistotoimintojen sääntelyä tullaan lähivuosina tarkastelemaan kokonaisuutena poliittisella tasolla nykyisten verkkotoimilupien päättymisvuotta 2016 silmällä pitäen. Toimialan asioita tullaan käsittelemään mm. valtioneuvoston viestintäpoliittisessa selonteossa ja laajaa tietoyhteiskuntakaarta valmistelevassa lainsäädäntöhankkeessa. Tietoyhteiskuntakaaren valmisteluun kuuluu omana alueenaan myös sähköisen viestinnän jatkuvuuden turvaaminen. Viestintävirasto kehittää omia määräyksiään näissä hankkeissa tehtävien ratkaisujen mukaisesti. 3.2 Yhteisötilaaja Määräys ei sovellu esimerkiksi yrityksen tai yhteisön sisäisen viestintäverkon hallintaan, koska siinä käyttäjäpiiri on ennalta rajattu: toisin sanoen määräyksellä ei aseteta teleyritysvelvoitteita itse yhteisötilaajalle. Yhteisötilaajalla tarkoitetaan sähköisen viestinnän tietosuojalain [2] 2 :n mukaan viestintäpalvelun tilaajana olevaa yritystä tai yhteisöä, joka käsittelee itse verkossaan luottamuksellisia viestejä, tunnistamistietoja tai paikkatietoja. Yhteisötilaajat ovat myös VML:n tarkoittamia tilaajia. Vaikka palvelun tarjoava teleyritys ei vastaakaan yhteisön sisäisestä viestintäverkosta tai - palvelusta, teleyritys vastaa tilaajalle tarjoamastaan palvelusta ja vakavuusluokittelussa otetaan huomioon se, että vika tai häiriö yhteisötilaajalle tarjotussa palvelussa vaikuttaa kaikkiin yrityksen tai yhteisön käyttäjiin. Vakavuusluokitusta varten määritellään 9 :n soveltamisohjeissa luvussa 6.2 yhdenmukaisesti määräyksen 54 [5] soveltamisohjeen kanssa, mitä loppukäyttäjämäärää yksi yhteisötilaajalle tarjottava laajakaistaliittymä vastaa ja miten käyttäjämäärä määritellään puhelinverkon vaihdetta tarjottaessa.
10 Viestintävirasto MPS 57 9 (39) 3.3 Viranomaisverkot Viranomaisverkoilla tarkoitetaan VML:n [1] mukaan yleiseen järjestykseen ja turvallisuuteen, pelastustehtäviin tai väestönsuojeluun liittyvien tarpeiden vuoksi rakennettua viestintäverkkoa. Esimerkiksi VIRVE-verkko on tällainen viranomaisverkko. Määräystä sovelletaan viranomaisverkkoihin soveltuvin osin ja teleyritykselle määrätyt velvoitteet koskevat soveltuvin osin myös viranomaisverkkoa ylläpitävää verkkoyritystä ja viranomaisverkossa viestintäpalvelua tarjoavaa palveluyritystä. Määräyksen soveltamista viranomaisverkkoihin rajataan 1 :ssä. Luvun 1 yleiset velvoitteet verkon- ja palvelunhallinnasta koskevat lähtökohtaisesti viranomaisverkkoja. Verkkojen luonteen takia vaatimukset vika- ja häiriötilanteiden hallinnalle ja asiakasvikailmoitusten hallinnalle ovat käytännössä tiukemmat kuin määräyksen vähimmäistaso. Viranomaisverkkojen erityisen luonteen ja käyttäjäryhmien takia myös vika- ja häiriötilanteiden vakavuus on luokiteltava eri lähtökohdista kuin yleisissä viestintäverkoissa. Tästä syystä ja toisaalta myös verkkojen pienen lukumäärän ja kriittisyyden takia vakavuusluokittelussa on valittu luvussa 2 yhteissääntelyluonteinen malli: viranomaisverkossa on laadittava viestintäverkon ja -palvelun erityispiirteet huomioiva vakavuusluokittelu ja dokumentoitava se. Viestintävirasto voi arvioida ja ohjata luokittelua dokumentoinnin pohjalta yhteistyössä viranomaisverkkoa ylläpitävän ja siinä toimivan yrityksen kanssa. Viestintävirastolle ilmoitusmenettelyssä viranomaisverkkojen tulee noudattaa mahdollisimman pitkälti luvussa 2 määrättyä prosessia. Käyttäjätiedotusta koskeva määräyksen luku 3 ei koske viranomaisverkkoja. VML 99 :n mukaan viranomaisverkkoihin ei sovelleta VML 7 lukua eikä siten myöskään käyttäjätiedotuksesta säädettyä 72 a :ää, johon määräyksen 3 luku perustuu. Luvun 4 tilastointivelvoitteita ei ole ulotettu viranomaisverkkoihin. Tilastointovelvoitteiden taustalla olevat yleispalveludirektiivin vaatimukset koskevat vain yleisen viestintäverkon viestintäpalveluja. Viestintävirasto on myös arvioinut, että luvun 2 perusteella saatavat tiedot viranomaisverkkojen vika- ja häiriötilanteista antavat virastolle riittävästi tietoa verkkojen toimintavarmuuden mahdollisista ongelmakohdista. 3.4 Yleisesti vastuusta alihankintatilanteissa Viestintäverkkojen ja -palvelujen tarjonnassa käytetään paljon alihankkijoita jonkin palvelun osan toteuttamiseen. Tästä aiheutuu tulkintakysymyksiä siitä, millä yrityksellä on vastuu säännöksissä asetettujen teleyritysvelvoitteiden toteuttamisesta. Tyypillinen alihankintakohde ovat esimerkiksi verkon huolto- ja korjaustyöt tai 3 :ssä mainitut laitetilavalvonnat. Myös asiakaspalvelu ja siihen sisältyvä 5 :ssä käsitelty asiakkaiden vikailmoitusten vastaanotto on voitu ulkoistaa. Pääsääntö on se, että ensisijainen vastuu on ulkoistamisesta huolimatta teleyrityksellä, joka tarjoaa verkkotai viestintäpalvelua. Teleyrityksen on siksi alihankintasopimuksissaan pidettävä huolta siitä, että hankittu verkon tai palvelun osa on säännösten mukainen. Teleyrityksellä voi toki olla sopimuksensa perusteella takautuva oikeus saada korvaus alihankkijalta. Vuokralaitetilojen osalta pääsääntö on se, että laitteista vastaavalla teleyrityksellä on ensisijainen vastuu verkko- tai viestintäpalvelujensa laitteiden toiminnasta ja sitä kautta velvoite vastaanottaa ja seurata laitetilan toimintaa koskevia vikatilanteita. Laitetilaa koskevat huolto- ja korjaustoimenpiteet voivat olla sopimuskohtaisia. Alihankinnassa on erotettava lainsäädännön kannalta verkkopalvelun tai viestintäpalvelun hankinta toiselta teleyritykseltä. Tällöinkin palvelun tarjoaja on sopimusvastuussa palvelun ostajaan nähden, mutta myös VML:n velvoite-, valvonta- ja tehostesäännökset kohdistuvat suoraan tarjoajaan. Tilaajalle on luonnollisesti sopimusvastuussa aina tilaajan oma palveluntarjoaja.
11 Viestintävirasto MPS (39) 4 2 MÄÄRITELMÄT Tässä kappaleessa kuvataan määräyksessä käytetyt määritelmät. Määräyksessä ei määritellä uudestaan viestintämarkkinalaissa määriteltyjä käsitteitä, ja toisaalta määritelmät on laadittu niin, etteivät ne ole ristiriidassa lain määritelmien kanssa. Puhelinpalvelun, sähköpostipalvelun ja internet-yhteyspalvelun määritelmää käytetään samansisältöisinä myös muissa Viestintäviraston määräyksissä. 4.1 Puhelinpalvelu Puhelinpalvelun määritelmä pohjautuu yleispalveludirektiivin yleisesti saatavilla olevan puhelinpalvelun määritelmään. Sikäli kun käsite esiintyy viestintämarkkinalaissa, teknisten määräysten määritelmä ei rajoita lain säännösten tulkintaa. Teknisten määräysten määritelmässä pitäydytään E.164-numeroilla eli puhelinnumeroilla ohjattavissa teleyhteyksissä; olennaista on se, että samasta palvelusta (numerosta) voidaan sekä vastaanottaa että soittaa puheluita. Puhelinpalvelun toteuttamiselle asetetut vaatimukset pätevät riippumatta siitä, missä verkossa palvelua tarjotaan (muissakin kuin PSTN/ISDN- tai matkaviestinverkoissa). Siten myös kaksisuuntainen VoIPpuhelinpalvelu katsotaan puhelinpalveluksi. Pelkkä puheluiden vastaanottomahdollisuus tai pelkkä mahdollisuus soittaa puhelu ovat säädännön termein viestintäpalveluja, eivät puhelinpalveluja; näitä palveluja tarjotaan usein VoIP:n avulla. Tämän määräyksen palveluryhmittelyssä yksisuuntaiset puhepalvelut ovat muita viestintäpalveluja. Nämä puhelinpalvelun ja viestintäpalvelun tulkinnat ovat johdonmukaisesti vakiintuneita Viestintäviraston teknisessä ohjeistuksessa ja tapausratkaisuissa. Kattava analyysi VoIP-palvelujen lainsäädännöllisestä arvioinnista löytyy Viestintäviraston VoIPkannanotosta [13]. VoIP-kannanotossa selvennetään myös hätäpalvelujen käyttömahdollisuuden suhdetta yleisesti saatavilla olevan puhelinpalvelun/puhelinverkon liittymän määritelmään. Suomen viestintämarkkinalain näkökulmasta kysymys ei ole merkityksellinen, koska hätäpalvelujen tarjoamista koskeva velvoite on asetettu viestintämarkkinalaissa kaikille puhelinverkossa toimiville teleyrityksille osaltaan eikä vain puhelinverkon liittymiä tarjoaville teleyrityksille. Teleyritys ei näin ollen voi puhelinverkon liittymän määritelmää kiertääkseen olla tarjoamatta hätäpuhelumahdollisuutta, jos palvelu muuten täyttää puhelinverkossa tarjottavan viestintäpalvelun edellytykset. 4.2 Tekstiviestipalvelu Tekstiviestipalvelulla tarkoitetaan tässä määräyksessä matkaviestinverkossa tarjottavaa viestintäpalvelua, jonka avulla voidaan lähettää ja vastaanottaa lyhytsanomia, jotka sisältävät vain aakkosnumeerisia merkkejä ja erikoismerkkejä. Tekstiviestipalvelusta käytetään usein nimeä SMS-palvelu eli Short Message Service. Palvelun tekninen toteutus on määritelty 3GPP:n spesifikaatiossa TS [14]. Tekstiviestejä on teknisesti mahdollista välittää myös kiinteän puhelinverkon liittymiin ja esimerkiksi Viestintäviraston numerointimääräyksessä 32 [15] tämä mahdollisuus on otettu huomioon. Vikojen ja häiriöiden kannalta tekstiviestintää kiinteän puhelinverkon liittymiin voidaan kuitenkin pitää marginaalisena ja määräys koskee siksi vain puhtaasti matkaviestinverkossa välitettävää tekstiviestipalvelua. 4.3 Internet-yhteyspalvelu Internet-yhteyspalvelulla tarkoitetaan tässä määräyksessä viestintäpalvelua, jonka avulla voidaan muodostaa yhteys internetiin ja yhteyden avulla käyttää internetissä tarjolla olevia palveluja. Määritelmä on tekniikkariippumaton ja kattaa siten niin kiinteät (mm. xdsl-, kaapelidata-, valokuituja kiinteistöliittymät) kuin langattomat (mm. 2G-, 3G ja 4G-datapalvelut, 450 matkaviestinverkon datapalvelut sekä WLL-, WiMAX-, WLAN-verkot) internet-yhteyspalvelut niiden nopeudesta riippumatta. Määritelmä kattaa tiedonsiirron liittymästä julkiseen internetiin ja yhteyden kannalta pakolliset palvelut kuten resolverinimipalvelun ja DHCP-palvelun, mutta ei enää yhteyden päällä käytettäviä palveluja kuten sähköposti-, puhelin- tai IPTV-palveluja.
12 Viestintävirasto MPS (39) Internet-yhteys on mahdollista jakaa teknisesti seuraaviin, myös kuvassa 1 esitettyihin, palvelun toimintaan vaikuttaviin osakokonaisuuksiin (joista internet-yhteyspalvelu määritelmänä kattaa siis osan): asiakkaan oma viestintäverkko (sisäjohtoverkko ja/tai antenni), tilaajayhteys (voi olla langallinen tai langaton), verkko-operaattorin ja palveluntarjoajan verkko, internet. Internet-yhteyspalvelu Asiakasverkko Internet-yhteyspalveluntarjoaja Internet PC Modeemi DSLAM/ CMTS/ tukiasema Transit ja peering operaattorit DNS, DHCP Kuva 1. Internet-yhteyspalvelun periaatekuva. 4.4 Sähköpostipalvelu Sähköpostipalvelu kuvataan määritelmässä palveluun sisältyvien toimintojen luettelona. Sähköpostin lähettämispalvelulla tarkoitetaan palvelua, jossa asiakas lähettää viestin palveluntarjoajan lähetyspalvelimen (MSA) kautta. Välittämispalvelulla tarkoitetaan palvelua, jossa sähköpostiviesti vastaanotetaan, (käsitellään) ja lähetetään edelleen asiakkaan kanssa sovittuun kohteeseen. Vastaanottopalvelulla tarkoitetaan palvelua, jossa asiakkaan sähköpostiviestit vastaanotetaan vastaanottopalvelimelle (MDA) ja toimitetaan asiakkaan sähköpostilaatikkoon. Määritelmä on yhdenmukainen Viestintäviraston määräyksen 11 Sähköpostipalvelujen tietoturvasta ja toimivuudesta [16] kanssa. 4.5 Joukkoviestintäpalvelu Joukkoviestintäpalvelun määritelmä on johdettu VML 2 :ssä [1] olevasta joukkoviestintäverkon määritelmästä: joukkoviestintäverkolla tarkoitetaan laissa viestintäverkkoa, jota pääasiassa käytetään televisio- ja radio-ohjelmistojen tai muun kaikille vastaanottajille samanlaisena välitettävän aineiston lähettämiseen tai tarjolla pitoon. Joukkoviestintäverkkojen ohella toinen VML:ssa määritelty viestintäverkkojen alalaji ovat puhelinverkot (kiinteät puhelinverkot ja matkaviestinverkot), joiden pääasiallinen käyttötarkoitus on kohdeviestintä. Tässä määräyksessä joukkoviestintäpalvelun määritelmän tarkoitus on määritellä vikojen ja häiriöiden vakavuusluokittelua varten joukkoviestintäverkossa tarjottavien televisio- ja radioohjelmistojen ja näihin ohjelmistoihin liittyvien oheis- ja lisäpalvelujen vastaanottajien potentiaalinen lukumäärä, joten määritelmästä on jätetty pois "muu vastaanottajille samanlaisena välitettävä aineisto", jotta ei synny tulkintaongelmia suhteessa julkisessa internetissä tarjottaviin sisältöihin. Tällaisia sisältöpalveluja ovat esimerkiksi televisioyhtiöiden internetissä tarjoamat televisioohjelmapalvelut tai VoD (Video on Demand) -palvelut. Joukkoviestintäpalvelujen vakavuusluokittelussa täytyy pystyä arvioimaan ohjelmistojen potentiaalinen vastaanottajamäärä, mutta joukkoviestinnän välittämiseen vaikuttavat viat ja häiriöt liittyvät pääsääntöisesti verkkopalveluun, joka mahdollistaa ohjelmistojen välittämisen.
13 Viestintävirasto MPS (39) Viat ja häiriöt saattavat toki liittyä myös viestintäpalveluun, jolla tarkoitetaan televisio- ja radioohjelmistojen välittämiseen tarkoitetussa verkossa ohjelmien lähettämistä tai tarjoamista lähetettäväksi, toisin sanoen ohjelmistojen siirtopalveluja. Viestintäpalvelun tarjoajia joukkoviestintäverkoissa ovat ohjelmistotoimilupien haltijat. Tekninen viestintäpalvelu on erotettava tarkasti ohjelmistojen sisällöstä, jonka sääntely ei kuulu viestintämarkkinalain eikä tämän määräyksen soveltamisalaan. Liitteessä 1 on esitetty esimerkkinä joukkoviestintäpalvelun tekninen rajaus siirrettäessä televisiopalvelu DVB-T- ja/tai DVB-C-verkkopalvelun avulla ohjelmatoimijalta katsojalle. Muita esimerkkejä joukkoviestintäverkkojen verkkopalveluista ovat mm. DVB-T2-, ULA- ja IPTV-lähetyspalvelut. Joukkoviestintäpalvelun teknisen rajauksen kannalta oleellisinta ei ole millä joukkoviestintäverkkotekniikalla televisio- tai radio-ohjelmisto välitetään ohjelmatoimijalta katsojalle tai kuinka moni eri toimija joukkoviestintäpalvelun välittämiseen osallistuu. Teknisen rajauksen kannalta tärkeintä on, että joukkoviestintäpalvelu ulottuu ohjelmatoimijan luovutusrajapinnasta vastaanottajan vastaanottorajapintaan asti ja tätä on havainnollistettu esimerkillä liitteessä 1 olevassa kuvassa. 4.6 DVB-C-verkkopalvelu DVB-C-verkkopalvelulla tarkoitetaan tässä määräyksessä, kuten myös Viestintäviraston määräyksessä 58 [8], DVB-C (Digital Video Broadcasting, Cable) -standardin ETSI EN [19] mukaista digitaalisten kaapelitelevisiopalvelujen lähetyspalvelua. Määritelmän mukaisesti DVB-Cverkkopalveluun kuuluvat lähetysverkkojen lisäksi myös muut verkon palvelut kuten siirto, koodaus, multipleksointi ja uudelleen multipleksointi (ns. remultipleksointi), joilla mahdollistetaan televisiopalvelun toimitus loppukäyttäjän vastaanottopisteeseen. Liitteessä 1 esitetyssä kuvassa on havainnollistettu eräs televisiopalvelujen toimitusketju ohjelmatoimijalta käyttäjälle. Tässä esimerkkikuvassa DVB-C-verkkopalvelu on DVB-T-verkkopalvelun jatkona, jolloin DVB-T-verkkopalvelu ulottuu koodauksesta siirtoalueen lähetinasemalle, josta toimitusketju jatkuu DVB-C-verkkopalveluna käyttäjän vastaanottopisteeseen. Liitteessä 2 esitetyssä kuvassa taas on havainnollistettu televisiopalvelujen toimitusketju nimenomaan DVB-C-verkkopalvelussa. DVB-C-verkkoon televisiopalvelu voidaan vastaanottaa usean eri lähteen kautta. DVB-C-verkkopalvelun tarjoaja vastaa nimenomaan televisiopalvelun toimittamisesta signaalin vastaanottopisteestä asiakkaalle luovutusrajapintaan asti. 4.7 Muu viestintäpalvelu Muuhun viestintäpalveluun on koottu kaikki ne palvelut, jotka ovat VML:n tarkoittamia viestintäpalveluja ja jotka eivät kuulu mihinkään muuhun tässä määräyksessä määriteltyyn palveluryhmään. Ryhmittely perustuu siihen, että näiden palvelujen vikaantuminen ei ole käyttäjien viestintämahdollisuuksien kannalta yhtä kriittistä kuin muiden määriteltyjen palveluryhmien. Vastaavanlaista muun viestintäpalvelun määritelmää käytetään myös tärkeysluokittelun apuna määräyksessä 54 [5]. Esimerkkejä muista viestintäpalveluista ovat multimediaviesti-, WAP-, PoCja pikaviestipalvelut (IM), push- -palvelut (jota mahdollisesti tarjoaa muu kuin sähköpostipalvelun tarjoaja ja johon ei siis sisälly kaikkia luvussa 4.4 todettuja sähköpostipalvelun toiminnallisuuksia), sekä puhelinpalvelun määritelmän ulkopuolelle jäävät viestintäpalvelun määritelmän täyttävät puhepalvelut kuten yksisuuntaiset VoIP-palvelut (joista on mahdollista vain soittaa tai vain vastaanottaa puheluita yleisestä puhelinverkosta tai joista ei ole ollenkaan pääsyä yleiseen puhelinverkkoon). Kun arvioidaan sitä, onko palvelu ylipäätään viestintäpalvelu vai joku muu palvelu, joka ei kuulu lainkaan VML:n soveltamisalaan, oleellista on se, että palvelun tarjoaja siirtää 1 viestejä hallussaan olevassa tai verkkoyritykseltä käyttöönsä saamassa viestintäverkossa. Asiaa ei ole tässä dokumentissa mahdollista kuvata täysin tyhjentävästi, koska palvelukonseptit kehittyvät koko ajan ja lainsäädännön soveltuvuus on ratkaistava tapauskohtaisesti. Viestintäviraston vakiintuneista tulkintaperiaatteista voi todeta ainakin sen, että puhtaita vertaisverkkopalveluja ei ole tulkittu viestintä- 1 On huomattava, että esimerkiksi pikaviestipalveluissa on ratkaistava tapauskohtaisen toteutuksen perusteella, onko kysymyksessä ylipäätään lain tarkoittama viestintäpalvelu vai esimerkiksi puhdas vertaisverkkopalvelu, jossa ei ole lainkaan keskitettyjä palvelimia, joilla palveluntarjoaja osallistuisi viestien välittämiseen.
14 Viestintävirasto MPS (39) palveluiksi, koska palveluntarjoaja ei niissä osallistu viestien siirtämiseen (kuten signalointiin tai palvelimen ylläpitoon). 5 LUKU 1 VERKON- JA PALVELUNHALLINTA Tässä määräyksen luvussa asetetaan teleyrityksen velvoitteet verkon- ja palvelunhallinnan toteuttamisesta Viestintäverkkojen ja -palvelujen toimivuuden valvonta Pykälässä tarkennetaan osin informaatioluonteisesti viestintämarkkinalain 128 :n [1] velvollisuutta ylläpitää viestintäverkot ja -palvelut vaatimusten mukaisina, mikä kattaa myös perusvelvoitteen valvoa viestintäverkkoja ja -palveluja eli ylläpitää verkon- tai palvelunhallintajärjestelmää. Valvontavelvollisuus koskee verkkoa ja sen palveluja (liittymiä), ei päätelaitteiden toimivuutta. Teleyrityksen oma-aloitteinen ripeä toiminta vikojen ja häiriöiden havaitsemiseksi on tärkeää. Sen avulla teleyritys pystyy aloittamaan vikojen ja häiriöiden selvittämis-, rajoittamis- ja korjaamistoimenpiteet nopeasti, eikä sen tarvitse odottaa asiakasvalituksia. Vikojen ja häiriöiden ennaltaehkäisyssä pyritään mahdollisimman varhaisessa vaiheessa havaitsemaan pienetkin tunnusmerkit alkavasta viasta tai häiriöstä. Ennaltaehkäisyn avulla vikojen ja häiriöiden vaikutus viestintäpalveluihin voidaan minimoida ja parhaimmillaan vika tai häiriö ei näy viestintäpalvelujen toiminnassa lainkaan. Viestintäverkon ja -palvelun jatkuvalla valvonnalla tarkoitetaan momentissa 1 järjestelmien valmiutta. Tällaisia järjestelmiä voivat olla verkonhallintajärjestelmät mutta myös verkkolaitteissa itsessään olevat sisäänrakennetut valvontaominaisuudet. Momentissa 1 ei tarkoiteta esimerkiksi työntekijöiden työaikajärjestelyjä tai hälytysvalmiutta. Säännöksessä ei oteta kantaa siihen, mitä toimenpiteitä valvontatietojen perusteella on käynnistettävä. Momentissa 2 kuitenkin edellytetään, että teleyrityksellä on oltava tarkoituksenmukaiset eli käytännössä toimintansa luonteeseen soveltuvat järjestelyt ja määritellyt menettelytavat erilaisten viestintäverkon ja -palvelun valvontatietojen vastaanottamiseen ja analysoimiseen, jotta teleyrityksillä on keinot käsitellä valvontatietoja. Soveltaminen Teleyrityksen tulee jatkuvasti valvoa tarjoamiensa viestintäverkkojen ja -palvelujen toimivuutta sekä Viestintäviraston määräyksen 54 [5] mukaisin tehonsyötön ja olosuhteiden valvonnoin käytettävissään olevia laitetiloja. Tällaisia tiloja ovat sekä teleyrityksen omistamat että vuokralle ottamat laitetilat. Laitetilojen valvonnalla tarkoitetaan Viestintäviraston määräyksen 54 pykälässä 5 vaadittujen tehonsyötön hälytysten ja pykälässä 7 vaadittujen olosuhdehälytysten valvontaa 2. Vikojen ja häiriöiden havaitsemiseksi, teleyrityksellä tulee olla tarjoamiinsa verkkoihin ja palveluihin soveltuvat verkon- ja palvelunhallintamekanismit, joilla teleyritys kykenee havaitsemaan mahdollisimman nopeasti viestintäpalveluja häiritsevät viat ja häiriöt. Esimerkkinä tällaisesta viasta tai häiriöstä voi mainita matkapuhelintukiaseman virtalähteen vian ja siitä johtuvan tukiaseman (ja tukiasemalla tarjottavien viestintäpalvelujen) toimintahäiriön, joka näkyy välittömästi teleyrityksen asiakkaille. Teleyritys voi havaita tällaisen vian esimerkiksi valvomalla tukiaseman virtalähteen jännitetasoa tai seuraamalla itse tukiaseman liikennöintiä. Teleyrityksen tulee myös pyrkiä havaitsemaan mahdollisimman varhaisessa vaiheessa viaksi tai häiriöksi kehittymässä olevat tilanteet verkon- ja palvelunhallintamekanismiensa avulla. Esimerkkinä kehittymisvaiheessa olevasta viasta tai häiriöstä voi mainita laitetilan jäähdytyksen tai tuuletuksen vikaantumisen, mikä ei välittömästi vaikuta viestintäverkkojen ja -palvelujen toimintaan. Ellei tällaista vikaa korjata, tulee se todennäköisesti kuitenkin ennen pitkää estämään laitetilassa olevien viestintäverkon komponenttien toiminnan liian korkeaksi nousseen laitetilan lämpötilan takia. Muita tulevaa vikaa tai häiriötä ennakoivia tietoja ovat esimerkiksi ohjelmistohälytykset ja palvelun laatumittarit, jotka ilmaisevat poikkeaman normaalitoiminnasta, vaikka eivät indikoikaan välitöntä vikaa tai häiriötä. Käyttökelpoisten ohjelmistohälytysten ja laatumittarien määrittely jää teleyrityksen omalle vastuulle. Määräyksessä 58 [8] on kuitenkin otettu kantaa siihen, miten viestintäpalvelujen laatua voidaan mitata. 2 Tämän määräyksen julkaisuhetkellä Viestintäviraston määräys 54 on parhaillaan päivitettävänä. Tähän dokumenttiin päivitetään uudet määräyksen 54 pykäläviittaukset, kun säädösmuutos valmistuu.
15 Viestintävirasto MPS (39) Sisäisten ja ulkoisten vika- ja häiriöilmoitusten, ohjelmistohälytysten, laitehälytysten, laitetilahälytysten ja muiden viestintäverkon tai -palvelun valvontatietojen vastaanottaminen ja analysointi toteutetaan tarkoituksenmukaisin järjestelmin ja menettelytavoin. Ulkoisia vika- ja häiriöilmoituksia ovat sellaiset vikailmoitukset, jotka tekee joku muu kuin teleyritys itse, esimerkiksi toinen teleyritys, teleyrityksen asiakas tai jokin muu taho. Teleyrityksellä on siis säännöksen mukaan oltava toimintaansa sopivat järjestelmät ja menettelytavat myös näiden ilmoitusten vastaanottamiseksi ja analysoimiseksi. Analysoinnilla tarkoitetaan kaikkia niitä toimenpiteitä, joilla teleyritys valvontatietojen tai muiden vastaanottamiensa/keräämiensä tietojen perusteella pystyy päättelemään mahdollisimman tarkasti vikaantuneen tai vikaantumassa olevan viestintäverkon tai -palvelun komponentin ja vikaantumisen syyn. Tarkoituksenmukaiset järjestelmät ja menettelytavat taas tarkoittavat sitä, että esimerkiksi vaadittujen järjestelmien kokoa, määrää tai ominaisuuksia voi suhteuttaa mm. teleyrityksen tarjoamien viestintäpalvelujen käyttäjämäärään, maantieteelliseen peittoalueeseen tai teletoiminnan liikevaihtoon Vika- ja häiriötilanteiden hallinta Pykälässä käsitellään teleyrityksen sisäisiä menettelyohjeita vika- ja häiriötilanteissa. Ohjeiden tärkein tavoite on luoda valmiudet vian tai häiriön aiheuttajan mahdollisimman nopeaksi selvittämiseksi ja käyttäjille sekä muille teleyrityksille aiheutuvien vaikutusten minimoimiseksi. Ohjeilla on myös käytännön merkitystä esimerkiksi uutta henkilöstöä koulutettaessa. Lisäksi pykälässä edellytetään, että teleyrityksellä on valmius valvontatietojen perusteella ryhtyä kaikkina vuorokauden aikoina tarvittaviin toimenpiteisiin vakavuusluokkien A ja B vikojen ja häiriöiden (ks. luku 6.2) korjaamiseksi tai niiden vaikutusten minimoimiseksi. Tällä velvoitteella pyritään siihen, että viestintäverkkojen ja -palvelujen toimintaa merkittävästi häiritseviin, kuten useisiin tuhansiin käyttäjiin vaikuttaviin vikoihin ja häiriöihin pystytään puuttumaan mahdollisimman nopeasti. Viestintäpalvelun tarjoaja (palveluyritys) on vastuussa siitä, että viestintäpalvelun toiminta palautetaan vika- tai häiriötilanteessa ennalleen. Jos viestintäpalvelua varten hankitaan palveluja toiselta teleyritykseltä (esim. verkkoyritykseltä), on palveluyrityksen huolehdittava sopimuksissaan siitä, että säädännön vaatimukset pystytään toteuttamaan. Soveltaminen Teleyrityksen on laadittava etukäteen selkeät menettelyohjeet vika- ja häiriötilanteita varten. Menettelyohjeiden on sisällettävä ainakin: vastuumäärittelyt, joihin kirjataan vähintään viankorjaushenkilöiden tavoittamiseen tarvittavat tiedot, varayksiköiden ja -laitteiden sijaintitiedot sekä ohjeet hätäliikenteen turvaamiseksi tilapäisjärjestelyin. Ohjeistuksessa tulee luonnollisesti myös ottaa huomioon mahdolliset erityisohjeet vakavuudeltaan A ja B luokan vikojen ja häiriöiden korjaustoimenpiteistä. Tällaisia erityisohjeita voivat olla esimerkiksi päivystysjärjestelyt tai varallaolojärjestelyt Asiakasvikailmoitusten hallinta Säännöksellä varmistetaan, että teleyrityksen asiakkailla on yhtäläiset mahdollisuudet ilmoittaa palveluntarjoajalleen havaitsemastaan viasta tai häiriöstä tai sellaisen epäilystä. Lisäksi säännöksellä pyritään takaamaan asiakkaiden ilmoittamien vikojen ja häiriön mahdollisimman nopea, systemaattinen ja tehokas käsittely. Käyttäjätiedotusta käsitellään määräyksen luvussa 3 (15-18 :t) ja siihen liittyvässä tämän perustelut ja soveltaminen -muistion luvussa 7.
16 Viestintävirasto MPS (39) Soveltaminen Valmiudella vastaanottaa asiakkaiden vikailmoituksia internet-yhteyden kautta tarkoitetaan sitä, että teleyrityksen on tarjottava asiakkailleen (viestintäpalvelujen käyttäjille) mahdollisuus tehdä viestintäpalvelun vikailmoitus internet-yhteyttä käyttäen. Vikailmoituspalvelu voidaan tarjota esimerkiksi teleyrityksen asiakasportaalissa, jossa asiakas voi mahdollisesti hallita liittymänsä muutakin toimintaa. Vikailmoituspalvelu voidaan toteuttaa myös sähköpostilla (esim. tai teleyrityksen verkkosivuilla olevalla sähköisellä lomakkeella. Olennaista on, että vikailmoitus voidaan tehdä, vaikka puhelinpalvelu ei toimi, mutta internet-yhteys on käytettävissä. Toinen keskeinen vaatimus on se, että vikailmoituksen tekemisen tulee olla asiakkaille suhteellisen helppoa ja teleyrityksen internet-sivuilta on löydyttävä helposti ohjeet siitä, miten vikailmoitus on tehtävä. Asiakasvikailmoitus tulee siirtää viankorjauksesta vastuussa olevan organisaation tietoon viimeistään yhden arkipäivän kuluessa ilmoituksen jättämisestä. Asiakkaan (viestintäpalvelun käyttäjän) esimerkiksi lauantaina tai sunnuntaina tekemä vikailmoitus on siis siirrettävä viankorjausorganisaatiolle viimeistään seuraavan maanantain aikana (tai esimerkiksi tiistaina klo tehty vikailmoitus viimeistään keskiviikkona klo 13.00). On kuitenkin huomattava, että tämä yhden (1) arkipäivän aikaraja asiakasvikailmoituksen siirtämiseen eteenpäin on ehdoton maksimiaikaraja. Yhden arkipäivän maksimiaikaraja on valittu siksi, että vaatimus olisi kohtuullinen myös pienille toimijoille. Huomioitavaa kuitenkin on, että teleyrityksen tulee pyrkiä tätä nopeampaan toimintaan. Vikailmoituksessa kuvatun vian vaikutukset onkin hyvä huomioida tapauskohtaisesti harkittaessa vikailmoituksen prioriteettia: jos vaikutuksista koituu käyttäjille kohtuutonta haittaa (esimerkiksi henkilöturvallisuuden vaarantuminen), on vikailmoituksen jatkotoimia pyrittävä kiirehtimään Muutostenhallinta Tässä pykälässä tarkennetaan viestintämarkkinalain 128 :n velvollisuutta ylläpitää viestintäverkot ja -palvelut vaatimusten mukaisina, mikä kattaa myös verkkojen ja -palvelujen muutostilanteiden hallinnan ja haittojen minimoinnin. Teknisissä määräyksissä olleiden muutostenhallinnan vaatimusten kehittymisestä voi todeta, että ohjelmistojen ja laitteistojen muutostenhallinnan vaatimukset ovat olleet jo vuodesta 1999 lähtien aikaisemmassa verkonhallintamääräyksessä 50 ja jo sitä ennen Televerkkojen rakennemääräyksissä. Vuonna 2007 määräykseen lisättiin vikatilanteiden lisääntymisen takia erityinen maininta konfiguraatiomuutoksista ja niiden riittävästä aikaikkunasta. Vuodesta 2010 lähtien vaatimukset ovat olleet määräyksessä 57. Nyt versioon 57 A/2012 on selkiyttämisen ja tarkennuksen vuoksi lisätty myös verkossa ja rajapinnoissa tehtävät muutokset osaksi muutostenhallintaa. Tarkoitus on kiinnittää huomioita siihen, että huolellinen muutostenhallinta on olennaista kaikissa teleyrityksen toteuttamissa teknisissä muutoksissa sekä oman viestintäverkon sisällä että sen yhteenliittämis- tai asiakasverkkojen fyysisissä tai loogisissa rajapinnoissa. 6.1 :ssä todetaan se lähtökohta, että muutoksista aiheutuvat häiriöt, kuten käyttökatkokset, on minimoitava. Koska katkokset voivat kuitenkin olla välttämättömiä ja suunnitellut muutokset pitäisi pystyä tekemään mahdollisimman virheettömästi, pykälässä korostetaan sitä, että katkosten mitoittamisessa on huomioitava palvelutarpeiden lisäksi myös muutostyön huolellisen toteuttamisen vaatima realistinen ajantarve. 6.2 :ssä määrätäänkin erityisesti niin kutsutusta huoltoikkunasta edellyttämällä, että toimenpiteisiin varataan riittävästi aikaa. Soveltaminen Muutostilanteiden hallitsemiseksi ja haittojen minimoimiseksi teleyrityksen on suunniteltava huolellisesti ennen muutostyön toteuttamista muutostyön eteneminen ja tarvittavat resurssit, arvioitava muutostyön vaikutukset ja kesto sekä ennakolta suunniteltava toimenpiteensä, mikäli muutostyö ei onnistu suunnitellusti. Esimerkiksi verkkolaitteiden ohjelmistoja vaihdettaessa tai niiden määrityksiin muutoksia tehtäessä on hyvä mahdollisuuksien mukaan simuloida ohjelmistomuutoksen vaikutuksia etukäteen, jotta esim. virheet voitaisiin paikantaa ja korjata ennakolta.
17 Viestintävirasto MPS (39) Teleyrityksen on ennalta määriteltävä ja dokumentoitava muutostöihin liittyvät työtä ohjaavat prosessinsa ja käytäntönsä, jotta kaikissa muutostöissä noudatetaan suunnitelmallisuutta ja ennakoitavuutta. Kutakin muutos-, huolto- tai päivitystoimenpidettä varten teleyrityksen on myös tapauskohtaisesti, määrittelemiensä prosessien ja käytäntöjen mukaisesti, arvioitava ja varattava muutos-, huoltotai päivitystyön loppuunsaattamiseksi riittävä aika Muutosten sekä vikojen ja häiriöiden vaikutus muihin teleyrityksiin Pykälässä käsitellään sitä, miten verkko-, ohjelmisto-, laite-, konfiguraatio-, rajapinta- ja laitetilamuutoksissa ja niiden aiheuttamissa toimintakatkoksissa ja ennakoimattomissa vika- ja häiriötilanteissa on huolehdittava yhteistyöstä niiden teleyritysten kanssa, joiden verkkoihin tai palveluihin muutoksen, vian tai häiriön tiedetään vaikuttavan. Pykälässä tarkennetaan VML 128 :n perusvelvoitetta huolehtia siitä, että verkot ja palvelut toimivat yhdessä ja että käyttäjien oikeudet eivät vaarannu. Tarkennetut vaatimukset koskevat yleisesti kaikkia teleyrityksiä niiden oman toiminnan osalta. Vaatimukset kohdistuvat toisaalta verkon- ja palvelunhallinnan ominaisuuksiin/valmiuksiin ja toisaalta yritysten väliseen menettelyyn yhteentoimivuuden ja käyttäjien oikeuksien turvaamiseksi muutos-, vika- tai häiriötilanteessa. 7.1 :ssä käsitellään ennalta tiedossa olevia muutostilanteita. Muutokset on pyrittävä toteuttamaan muita häiritsemättä. Muutoksen tekijällä on velvollisuus ilmoittaa muille teleyrityksille muutostyönsä vaikutuksista, jotta häiriöiden vaikutukset voidaan yhteistoiminnallisesti minimoida. 7.2 :ssa käsitellään vikoja ja häiriöitä. Teleyritysten välistä tiedonkulkua pyritään parantamaan teknisesti edellyttämällä verkonhallintajärjestelmältä valmiutta tuottaa ja välittää tarpeellista tietoa. Säännöksessä ei oteta kantaa siihen, miten tilanteesta ilmoitetaan muille teleyrityksille, joihin vika tai häiriö vaikuttaa. Soveltaminen Määräyksellä ei ole erityisesti tarkoitus puuttua niihin teleyritysten välisiin ilmoitusvelvollisuuksiin, joita niillä on toisten teleyritysten kanssa tekemiensä nimenomaisten sopimusten perusteella. Yhteenliittäminen ja yhdysliikenne sekä käyttöoikeuksien luovutukset teleyritysten välillä perustuvat sopimuksiin, jolloin teleyrityksellä usein on sopimusehtojen mukainen tiedotusvelvollisuus. Tässä määräyksessä ei ole tarkoitus tai mahdollistakaan puuttua sopimusten sisältöön tai sopimusperusteisen tiedotusvelvollisuuden toteuttamiseen. Määräyksellä on tarkoitus asettaa verkonhallintajärjestelmälle tekniset vähimmäisvaatimukset tarvittavan tiedon tuottamiseksi sekä määrätä yleinen sopimuksista riippumaton kohtuullinen huolellisuusvelvollisuus menetellä muutos-, katkos- ja vika- tai häiriötilanteissa siten, ettei muidenkaan teleyritysten verkkojen ja palvelujen toimivuus tarpeettomasti heikkene. Pykälän tarkoitus on parantaa myös muiden kuin sopimuskumppaneiden tiedonsaantia, mutta ilmoitusvelvollisuus voi luonnollisesti kohdistua vain sellaisiin muutoksen vaikutuspiiriin kuuluviin teleyrityksiin, jotka ovat tavanomaisella toimialan yritys- ja ammattiosaamisella tiedossa. Säännöksellä ei luoda yleistä teleyritysten välistä tiedotusjärjestelmää tai -velvoitetta. Esimerkkejä 7 1 momentin soveltamisesta Tähän on koottu joitakin esimerkkejä tilanteista, joissa määräys edellyttää toisten teleyritysten huomioon ottamista muutoksia tehtäessä. Esimerkit on poimittu etupäässä DSL-verkosta ja kaapelitelevisioverkosta, mutta vastaavat periaatteet soveltuvat kaikissa verkoissa. Esimerkkejä muista verkoista voidaan lisätä MPS:ään tarvittaessa. Kuten esimerkeistä käy ilmi, muiden teleyritysten palveluiden kohdistuvien haittojen ennaltaehkäisemiseen voi olla teknisiä keinoja, mutta aina näitä ei ole ja silloin ainoa keino yllättävien haittojen ennaltaehkäisemiseksi on usein tiedottaminen. Esimerkki ADSL-VDSL: Kun kuparijohtimisella tilaajayhteydellä tarjotaan kiinteistöön ADSLliittymiä ja samalle tilaajayhteydelle tuodaan myös VDSL-liittymiä, ADSL voi johtimen sisäisen taajuusjaon takia häiriintyä. Häiriöitä on pyritty estämään Viestintäviraston määräyksessä 38 [7] VDSL:lle määrätyllä taajuusmäärittelyllä. Määräyksen 38 perustelut ja soveltaminen -muistiossa (MPS 38) todetaan, että ellei tilaajayhteydellä ole ADSL-yhteyksiä, ADSL:n toimivuutta turvaavia rajoituksia VDSL-konfigurointiin ei tarvitse tehdä. Määräyksen 38 tarkoitus on siis se, että raken-
18 Viestintävirasto MPS (39) nukseen palveluja tuovan teleyrityksen on selvitettävä asennustilanne ja konfiguroitava VDSLjärjestelmä tarpeen mukaan. Viestintävirasto katsoo, että myös määräyksen 57 7 :n perusteella edellytetään VDSL:ää kiinteistöön tuovalta teleyritykseltä huolellisuutta ja selonottoa ADSLliittymien toimivuuden turvaamiseksi. Esimerkki HomePNA-VDSL: Edellisen esimerkin kaltainen häiriintymistilanne voi syntyä Viestintäviraston saamien teleyritysyhteydenottojen perusteella kuparijohtimisessa liityntäverkossa samoilla (yli 5 MHz) taajuuksilla toimivien homepna ja VDSL yhteyksien välillä. VDSL-palvelujen takia HomePNA-liittymä voi häiriintyä olennaisesti. Määräyksen 38 [7] vaatimukset eivät välttämättä ole riittäviä kaikkien kupariyhteydellä tarjottavien liittymätekniikoiden yhteensovittamiseksi eikä yhteensovittaminen ole edes teknisesti mahdollista kaikilla tekniikoilla. Määräyksen 57 7 :n perusteella voidaan kuitenkin edellyttää, että VDSL-palvelua kiinteistöön tuova teleyritys selvittää, onko kiinteistössä käytössä yhteensopimattomia liittymätekniikoita. Ratkaisu siitä, mitä palveluja kiinteistöön tuodaan, jää kiinteistön ja/tai sen asukkaiden/käyttäjien välillä ratkaistavaksi. Esimerkki DSL-verkon muutokset: On tavallinen tilanne, että kuparijohtimisessa verkossa tarjoavat palveluja sekä verkon omistava yritys että siltä verkkoa vuokraavat muut teleyritykset. xdsltekniikalla toteutettujen palvelujen toimivuuteen vaikuttaa olennaisen DSLAM-keskittimien etäisyys liittymästä ja edelleen se, ettei samalle yhteydelle ole kytketty eri etäisyyksillä olevia DSLAMeja. Tilaajayhteyksien vuokrauskäytännöistä on olemassa sääntelyä ja ohjeita, mutta Viestintävirasto huomauttaa myös tässä määräyksen 57 7 :n yhteydessä, että DSLAM-muutoksissa on otettava huomioon mahdolliset vaikutukset muiden teleyritysten palvelujen toimivuuteen. Esimerkki Kiinteistön kaapelitelevisio-operaattorin vaihto: Kaapelitelevisioverkoissa tavallinen käytäntö on se, että kiinteistö sopii teleyrityksen kanssa kiinteistön liittämisestä kaapelitelevisioverkkoon ja tv-palveluiden toimittamisesta kiinteistöön. Kaapelitelevisioverkon laajakaistapalveluista ja maksu-tv-palveluista asukkaat sopivat yleensä suoraan teleyrityksen kanssa. Kun kiinteistö päättää vaihtaa kaapelitelevisio-operaattoria ja kiinteistö kytketään irti vanhasta kaapeli-tv-verkosta, asukkaiden laajakaistapalvelut ja maksu-tv-palvelut lakkaavat toimimasta. Viestintävirasto on katsonut, että uuden kaapelitelevisio-operaattorin on otettava huomioon se, että irtikytkentä kohdistuu kiinteistön sisäverkon lisäksi myös irtikytketyn teleyrityksen yleiseen verkkoon, että ainakin koaksiaaliverkossa kiinteistön irtikytkeminen voi vaikuttaa kaapelitelevisioverkon toimivuuteen myös irtikytketyn kiinteistön ulkopuolella ja että asukkaiden käytössä voi olla vanhan operaattorin palveluita. Kiinteistöjen irtikytkennät toisen teleyrityksen verkosta on siksi järjestettävä yhteistyössä tämän toisen teleyrityksen kanssa. 5.6 Verkon-, palvelun- ja muutostenhallintaan sekä sopimuksiin liittyvät suositukset Tässä luvussa annetaan suosituksia määräyksen lukuun 1 liittyen Suositus sopimusperusteisesta tiedottamisesta (vrt. SOPIVA [17]) Viestintävirasto suosittelee, että teleyritysten yhteenliittämistä ja käyttöoikeuksien luovutuksia koskevissa sopimuksissa sovitaan myös teknisen toimivuustiedon välittämisestä siltä osin kun tiedolla on vaikutusta sopimuskumppanin palvelujen ja järjestelmien tekniseen toimintavarmuuteen. Vertailukohtana tai tukena sopimusperusteisessa tiedottamisessa voi käyttää sopimusperusteista varautumista ohjaavaa Huoltovarmuuskeskuksen valmistelemaa SOPIVA-sopimusmallia Suositus TV-palvelujen muutosvaikutusten minimoinnista ja tiedottamisesta 3 Koko TV-palvelujen ohjelmansiirtoketju televisiotoimijalta koodauksen ja multipleksoinnin kautta lähettimille sekä edelleen vastaanottimiin vaikuttaa käyttäjän kokemaan televisiopalvelujen laatuun. Erityisesti siirtoketjussa tehtävät muutokset sekä mahdolliset katkokset ja häiriöt heikentävät voimakkaasti käyttäjäkokemuksen tasoa. TV-palvelujen ohjelmasiirtoketjuun osallistuvat toimijat ovat yhdessä vuonna 2008 Viestintäviraston johdolla sopineet menettelytavoista toteutettaessa muutoksia digi-tv-lähetysketjussa. Viestintävirasto suosittelee näiden yhteisesti sovittujen menettelytapojen käyttämistä. 3 Samansisältöinen suositus on annettu myös Viestintäviraston määräyksen 58 perustelut ja soveltaminen -muistion (MPS 58) luvussa 11.1.
19 Viestintävirasto MPS (39) Suositus kiinteistön sisäjohtoverkon irtikytkennän mahdollisesti muihin teleyrityksiin aiheuttamien vaikutusten minimoinnista Kohdassa 5.5 esimerkkinä käsitellyssä kiinteistön kaapelitelevisio-operaattorin vaihtotilanteessa ja muissa muutostilanteissa, joissa on olemassa kiinteistön ja asukkaiden päällekkäisten viestintäpalvelusopimusten mahdollisuus, Viestintävirasto suosittelee 4, että teleyritykset koordinoisivat toimintaansa ja tekisivät siirtoprosessissa yhteistyötä asiakkaiden eduksi. Uuden operaattorin tulisi tehdä aloite yhteistyöstä, koska sillä on ensimmäisenä tieto muutoksista. Myös teleyritykset ovat syksyllä 2011 laatimassa FiCom ry:n tätä varten perustamassa työryhmässä menettelysuosituksia kiinteistön operaattorin vaihdostilanteisiin. Määräystä valmisteltaessa työ on vielä keskeneräinen. 6 LUKU 2 VIESTINTÄVIRASTOLLE ILMOITTAMINEN Tässä määräyksen luvussa tarkennetaan erityisesti VML:n 128 :n [1] velvoitteita Viestintävirastolle vioista ja häiriöistä ilmoittamisesta. Määräyksen luvussa asetetaan tarkennetut velvoitteet siitä, millaisista viestintäverkkojen ja -palvelujen vioista ja häiriöistä ja miten Viestintävirastolle tulee ilmoittaa. Lisäksi asetetaan velvoite toimittaa Viestintävirastolle teleyrityksen valvomojen sekä vika- ja häiriötiedotuksesta vastaavien henkilöiden ajantasaiset yhteystiedot Verkon- tai palvelunhallinnan toimintakyvyn alenemasta ilmoittaminen Viestintävirastolle Pykälässä asetetaan teleyrityksille, joiden verkkojen - ja palvelujen toimivuudella on vaikutus olennaiseen käyttäjämäärään, velvollisuus ilmoittaa Viestintävirastolle verkon- tai palvelunhallinnan toimintakyvyn merkittävästä alenemasta. Tällaiset tilanteet eivät välttämättä näy välittömästi käyttäjien palveluissa, mutta heikentävät mahdollisuuksia havainnoida ja reagoida verkon ja palvelun häiriöihin ja lisäävät siten riskiä käyttäjien palvelujen häiriintymisestä. Lisäksi pykälässä velvoitetaan teleyritystä pitämään Viestintävirasto ajan tasalla verkon- tai palvelunhallintansa toimintakyvyn merkittävän aleneman poistamiseen tähtäävien toimenpiteiden etenemisestä ja tilanteen korjaantumisesta. Teleyrityksen verkon- tai palvelunhallinta on kriittinen osa teleyrityksen tarjoamien verkkojen ja palvelujen toimivuuden seurantaa, muutos- ja päivitystöiden hallintaa, vikojen ja häiriöiden rajaamista, hallintaa ja korjaamista sekä kenttähenkilöstön koordinointia. Tästä syystä on perusteltua, että mikäli teleyrityksen kyky hallita verkkojaan tai palvelujaan merkittävästi vaarantuu, asiasta ilmoitetaan Viestintävirastolle. Pykälän velvoitteet on rajattu koskemaan erityisesti sellaisia teleyrityksiä, joiden vaikutuspiiriin kuuluvassa viestintäverkossa tai -palvelussa voi syntyä määräyksen 9 :n tarkoittama vakavuusluokan A tai B vika tai häiriö, sillä niiden tarjoamat verkot ja palvelut tavoittavat merkittävän osan käyttäjistä. Soveltaminen Verkon- tai palvelunhallinnan toimintakyvyn merkittävä alenema voi olla häiriö varsinaisessa teknisessä verkonvalvontajärjestelmässä, verkonvalvontatilan ja -laitteiden käyttökelpoisuutta merkittävästi uhkaava/haittaava tekijä (kuten pitkäkestoinen sähkökatkos, tulipalo tai järjestelmien luotettavuuteen vaikuttava erityinen tietoturvauhka) tai merkittävä henkilöstövajaus verkonvalvonnassa (esimerkiksi pandemian tai työtaistelutilanteen vuoksi). Säännöksen soveltamisessa oleellista on, että teleyritys seuraa verkon- ja palvelunhallintansa toimintakykyä ja ilmoittaa Viestintävirastolle toimintakyvyn merkittävästä alenemasta. Säännöksen mukaan ilmoitus on tehtävä viipymättä eli heti kun teleyritys havaitsee aleneman. Ilmoitus tehdään sekä: sähköpostitse osoitteeseen että puhelimitse numeroon /6011/2011, , suositus E
20 Viestintävirasto MPS (39) Teleyrityksen on myös raportoitava Viestintävirastolle säännöllisesti toimintakyvyn merkittävän aleneman poistamiseen tähtäävien toimenpiteiden etenemisestä. Tämä tarkoittaa, että teleyrityksen tulee ilmoittaa virastolle millaisiin toimenpiteisiin se on ryhtynyt ja/tai aikoo vielä ryhtyä verkon- tai palvelunhallintansa täyden toimintakyvyn palauttamiseksi ja miten nämä toimenpiteet etenevät. Erityisesti seurantailmoituksissa tulee ilmoittaa, mikäli toimintakyvyn palauttaminen vaikeutuu tai muutoin ei etene suunnitellusti. Seurantaraportointia Viestintävirastolle tehdään joko sähköpostitse tai puhelimitse ( ). Kun teleyritys on poistanut verkon- tai palvelunhallintansa toimintakyvyn merkittävän aleneman, tulee tästä ilmoittaa Viestintävirastolle: sähköpostitse osoitteeseen ja puhelimitse numeroon Vikojen ja häiriöiden vakavuusluokittelu Vakavuusluokittelun tarkoitus on suhteuttaa teleyritysten Viestintävirastolle ilmoittamisen velvoitteet vian tai häiriön kokoluokkaan: mitä suuremmat vaikutukset vialla tai häiriöllä on viestintäpalveluihin, sitä tarkempia ja sitä nopeammin tietoja vaaditaan. Tällä tavoin tietoa kerätään nopeasti ja painotetaan suureen käyttäjäjoukkoon vaikuttavia vikoja ja häiriöitä. Palvelutyypin ja käyttäjämäärien avulla pyritään luokittelemaan viat ja häiriöt sitä vakavammiksi, mitä olennaisempaan palveluun ne käyttäjien kannalta vaikuttavat. Näiden lisäksi luokitteluperusteeksi on otettu maantieteellisen alueen koko, jotta pystyttäisiin huomioimaan harvaanasuttujen alueiden erityisluonne ja saattamaan näiden alueiden käyttäjät mahdollisimman tasavertaiseen asemaan asutuskeskittymissä asuvien käyttäjien kanssa. Soveltaminen: Milloin on kyseessä vakavuusluokiteltava vika tai häiriö? Pykälän taulukko 1 koskee tyypillisesti kohdeviestintäpalveluja ja taulukko 2 taas erityisesti joukkoviestintäpalveluja. Eri viestintäpalvelujen tapauksessa vakavuusluokiteltava vika tai häiriö on hieman erilainen. Pykälän taulukossa 1 mainittu "Vika tai häiriö estää" tarkoittaa yleisesti kohdeviestintäpalvelun käytettävyyden alenemista merkittävästi. Kohdeviestintäpalvelun käytettävyyden vähäinen alenema (esimerkiksi 10 % puheluyrityksistä epäonnistuu) ei tarkoita tässä viestintäpalvelun estymistä. Pykälän taulukossa 2 taas on luetteloitu erikseen joukkoviestintäpalvelujen eli televisio- ja radiopalvelujen vikatyypit ja niiden käyttäjämääräkohtaiset luokitukset. Seuraavassa on käsitelty kunkin viestintäpalvelun vian tai häiriön määrittelyä ja annettu esimerkkejä: Puhelinpalvelu Puhelun soittaminen, vastaanottaminen tai jo muodostetun puhelun ylläpito ei ole vikatai häiriötilanteessa mahdollista. Puhelinpalvelun eri toteutustekniikat (kuten kiinteä puhelinverkko, 2G, 3G, 4G tai VoIPtoteutukset) lasketaan luokittelussa pääsääntöisesti erillisiksi palveluiksi, joiden viat ja häiriöt katsotaan erillisiksi ja toisistaan riippumattomiksi. 2G-, 3G- sekä 4Gmatkapuhelinverkkojen viat katsotaan puhelinpalvelun viaksi tai häiriöksi, jos puhelinpalvelua verkossa tarjotaan. Aiemmassa määräyksessä 3G-matkapuhelinverkossa ei katsottu olevan vikaa tai häiriötä, jos palveluyritys saattoi tarjota asiakkailleen puhelinpalvelua vikaantuneen 3Gmatkapuhelinverkon peittoalueella olevalla varmistavalla 2G-matkapuhelinverkolla. Tämä korvaavuus on siis poistettu määräyksen versiossa 57A. HUOM! Tekstiviestipalvelujen vikoja ja häiriöitä käsitellään tässä määräyksessä erikseen. Muiden matkapuhelinverkkojen ja päätelaitteiden lisäpalvelujen (esimerkiksi MMSpalvelut tai muut matkapuhelinverkkoa hyödyntävät lisäpalvelut) toimintaa estävät viat eivät myöskään ole puhelinpalvelun vikoja tai häiriöitä, vaan muun viestintäpalvelun vikoja ja häiriöitä.
Määräyksen 66 perustelut ja soveltaminen
14.10.2014 Määräyksen 66 perustelut ja soveltaminen Teletoiminnan häiriötilanteista MPS 66 MPS 66 1 (72) SISÄLLYS A-OSA KESKEISET MUUTOKSET JA MUUTOSHISTORIA... 4 1 Muutokset... 4 2 Muutoshistoria... 5
17.12.2014 Määräyksen 66 perustelut ja soveltaminen Teletoiminnan häiriötilanteista MPS 66 MPS 66 1 (74) SISÄLLYS A-OSA KESKEISET MUUTOKSET JA MUUTOSHISTORIA... 4 1 Muutokset... 4 2 Muutoshistoria... 6
3.5.2012 MÄÄRÄYKSEN 54 PERUSTELUT JA SOVELTAMINEN VIESTINTÄVERKKOJEN JA -PALVELUJEN VARMISTAMISESTA MPS 54
3.5.2012 MÄÄRÄYKSEN 54 PERUSTELUT JA SOVELTAMINEN VIESTINTÄVERKKOJEN JA -PALVELUJEN VARMISTAMISESTA MPS 54 Viestintävirasto MPS 54 1 (35) SISÄLLYS SISÄLLYS... 1 1 LAINSÄÄDÄNTÖ... 2 1.1 MÄÄRÄYKSEN LAINSÄÄDÄNTÖPERUSTA...
Määräyksen 54 B/2014 perustelut ja soveltaminen
1 (54) 6.11.2014 Määräyksen 54 B/2014 perustelut ja soveltaminen Määräys viestintäverkkojen ja -palvelujen varmistamisesta sekä viestintäverkkojen synkronoinnista MPS 54 B/2014 MPS 54 B/2014 2 (54) SISÄLLYS